./data/phi0914/phi00127/phi0914.phi00127.perseus-lat2.xml
Titus Livius (Livy)
ibi inventum Marcelli corpus       sepelit  Crispinus et morte conlegae et suo volnere territus, silentio       insequentis noctis profectus, quos proxumos nanctus est montes, in iis loco alto       et tuto undique castra posuit  ibi duo duces sagaciter moti sunt, alter ad inferendam, alter ad       cavendam  fraudem  anulis Marcelli simul cum corpore Hannibal potitus erat  eius signi       errore ne qui  dolus necteretur a Poeno metuens, Crispinus circa civitates proximas       miserat nuntios occisum conlegam esse anulisque eius hostem        potitum: ne quibus litteris crederent nomine  Marcelli compositis            paulo ante hic nuntius consulis Salapiam venerat quam litterae ab       Hannibale allatae sunt Marcelli nomine compositae, se nocte quae diem illum       secutura esset Salapiam venturum: parati milites essent qui in praesidio erant,       si quo opera eorum opus esset  sensere Salapitani fraudem, et ab ira non defectionis modo sed etiam       equitum interfectorum rati occasionem supplicii peti,  remisso retro nuntio—perfuga autem Romanus erat—ut  sine arbitro milites quae vellent agerent, oppidanos per muros urbisque       opportuna loca in stationibus disponunt;        custodias vigiliasque in eamearn noctem intentius instruunt; circa portam qua venturum hostem rebantur       quod roboris in praesidio erat opponunt  Hannibal quarta vigilia ferme ad urbem accessit  primi       agminis erant perfugae Romanorum et arma Romana habebant  ii , ubi ad       portam est ventum, Latine omnes loquentes excitant vigiles aperireque  portam iubent: consulem adesse  vigiles velut ad vocem eorum excitati tumultuari, trepidare, moliri       portam  cataracta clausa erat; eam partim vectibus levant,       partim funibus subducunt in tantum altitudinis ut subire  recti            possent  vixdum satis patebat iter, cum  perfugae certatim       ruunt per portam; et cum sescenti  ferme intrassent, remisso fune quo suspensa erat cataracta magno sonitu       cecidit  Salapitani alii perfugas neglegenter ex itinere suspensa umeris, ut       inter pacatos, gerentis arma invadunt, alii e turribus  portae murisque saxis, sudibus, pilis absterrent hostem  ita inde Hannibal suamet ipse fraude captus abiit, profectusque ad       Locrorum solvendam obsidionem, quam urbem  L  Cincius summa vi, operibus tormentorumque omni genere ex Sicilia       advecto oppugnabat  magoni iam haud ferme fidenti retenturum defensurumque se urbem,       prima spes morte nuntiata Marcelli adfulsit  secutus inde nuntius Hannibalem Numidarum equitatu praemisso ipsum,       quantum adcelerare posset, cum peditum agmine sequi  Itaque ubi primum Numidas edito e speculis signo adventare sensit,       et ipse patefacta repente porta ferox in hostes erumpit  et primo       magis quia inproviso id fecerat quam quod par viribus esset, anceps certamen       erat;  deinde ut supervenere Numidae, tantus       pavor Romanis est iniectus ut passim ad mare ac naves fugerent relictis operibus       machinisque quibus muros quatiebant  ita adventu Hannibalis soluta       Locrorum obsidio est